दिल्ली-देहरादून राजमार्ग पर फैली सनसनी, सड़क किनारे महिला का जला हुआ शव मिला
दिल्ली-देहरादून राजमार्ग पर बृहस्पतिवार को एक अज्ञात महिला का शव मिला, जिसका चेहरा जला हुआ था। पुलिस ने यह जानकारी दी।
मुजफ्फरनगर।  दिल्ली-देहरादून राजमार्ग पर बृहस्पतिवार को एक अज्ञात महिला का शव मिला, जिसका चेहरा जला हुआ था। पुलिस ने यह जानकारी दी। एक पुलिस अधिकारी ने बताया कि ऐसा लगता है कि महिला तकरीबन 30 साल की है। शव को पोस्टमार्टम के लिए भेज दिया गया है। पुलिस के मुताबिक, शव बुधवार को मंसूरपुर पुलिस स्टेशन के अंतर्गत जारोदा गांव के पास मिला।एटा जिले के सिकरौली थाना क्षेत्र के इसौली जलेसर मार्ग पर दो मोटरसाइकिलों को अज्ञात वाहन द्वारा टक्कर मारे जाने से तीन युवकों की मौत हो गयी जबकि दो अन्य गंभीर रूप से घायल हो गये । पुलिस ने बताया कि बुधवार शाम को चिरावलीर गांव के पास एक अज्ञात वाहन ने दो मोटरसाइकिलो को टक्कर मार दी इस हादसे में अंकित, विशाल और विमल गंभीर रूप से घायल हो गये जिन्हें अस्पताल ले जाते समय इनकी मौत हो गयी । दूसरी मोटरसाइकिल पर सवार दो अन्य युवक गंभीर रूप से घायल है जिन्हें अस्पताल में भर्ती कराया गया है पुलिस अज्ञात वाहन की तलाश कर रही है ।मुजफ्फरनगर जिले में दो समूहों के बीच झड़प के दौरान पथराव में एक महिला सहित कम से कम पांच लोग घायल हो गए। पुलिस ने बृहस्पतिवार को यह जानकारी दी। पुलिस के अनुसार, खतोली शहर के देवीदास इलाके में बुधवार शाम पुरानी दुश्मनी को लेकर दोनों पक्षों के बीच झड़प हो गई। पुलिस ने बताया कि घायलों की पहचान राजेश, दीपक, विशाल, शेरू और पायल के रूप में हुई है। घायलों को अस्पताल में भर्ती किया गया है। उन्होंने बताया कि मामले की जांच की जा रही है।